Темата на конференцията през 2019 е „Измерими ползи от дигиталната трансформация“ и ще представи ефектите за бизнеса, постигани чрез внедряване на утвърдени ERP, BI и EPM решения. Събитието е инициирано от българската IT компания Balkan Services и има за цел да подкрепи бизнеса по пътя към дигитална трансформация и последваща експанзия. То събира на едно място представители на едрия и среден бизнес, търсещи ефективни и работещи софтуерни продукти за управление на бизнесa си. Те ще имат възможността да се запознаят отблизо с дигитални решения, които подпомагат стабилността на компаниите и увеличават възможностите за развитие и растеж в динамична среда.

Програмата на .digicompLead тази година ще бъде разделена на два панела – лекционен и демонстрационен

По време на лекционната част, посетителите ще имат възможност да почерпят от опита на доказани експерти от водещи международни софтуерни компании – лидерът за девета поредна година в класацията на Gartner за Business Intelligence решения – Qlik; най-популярното и използвано облачно решение за управление на бизнеса в света – NetSuite; едно от най-динамично развиващите се решения за финансови отчети, консолидация, планиране и бюджетиране – LucaNet; мощният регионален ERP инструмент – Soft1; най-всеобхватният набор от офис инструменти – Microsoft Office 365.

Втората част е изцяло с практическа насоченост и ще представи решения, които подпомагат постигането на “Operational Excellence” и “Management Excellence”

По време на паралелните сесии участниците ще могат да видят демонстрации на различни софтуерни продукти в реално време и да научат от първа ръка за пътя към дигитална трансформация, който са изминали представители на българския бизнес.

Специален гост на събитието е Владо Николов – Старши треньор на волейболен клуб „Левски“, който ще открие конференцията със своя по-различен поглед върху постигането на резултати, развитието на екипа и изграждането на отбор от победители. Сред лекторите на конференцията са Мариуш Стойка – Регионален Мениджър, Qlik, Моньо Монев – Регионален мениджър продажби, Oracle NetSuite, Естебан Мендес – Консултант международни проекти, LucaNet AG, Красимира Караиванова – Директор продажби за Балканите и Адриатика, Microsoft, представители на SoftOne Technologies и Balkan Services. Всеки от тях е с дългогодишен опит и познания в областта на бизнес софтуера и дигиталната трансформация.

Посетителите на .digicompLead ще имат възможността да осъществят професионални контакти, да задават своите въпроси към представители на водещи компании за бизнес софтуер и консултанти, реализирали успешно стотици проекти.

Повече информация за програма, лектори и възможности за участие, можете да намерите на https://digicomplead.com/.